CELEX: 62011CN0396
Language: et
Date: 2011-07-27 00:00:00
Title: Kohtuasi C-396/11: Eelotsusetaotlus, mille on esitanud Curtea de Apel Constanța (Rumeenia) 27. juulil 2011 — kriminaalmenetlus Ciprian Vasile Radu süüdistuses

24.9.2011   
            
            
               ET
            
            
               Euroopa Liidu Teataja
            
            
               C 282/15
            
         Eelotsusetaotlus, mille on esitanud Curtea de Apel Constanța (Rumeenia) 27. juulil 2011 — kriminaalmenetlus Ciprian Vasile Radu süüdistuses
   (Kohtuasi C-396/11)
   2011/C 282/29
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Constanța
   
      Põhikohtuasja kriminaalmenetluse süüdistatav
   
   Ciprian Vasile Radu
   
      Eelotsuse küsimused
   
   
               1.
            
            
               Kas Euroopa inimõiguste ja põhivabaduste kaitse konventsiooni artikli 5 lõike 1 ning Euroopa Liidu põhiõiguste harta artikli 6 sätted koosmõjus artiklitega 48 ja 52, võttes arvesse ka Euroopa inimõiguste ja põhivabaduste kaitse konventsiooni artikli 5 lõikeid 3 ja 4 ning artikli 6 lõikeid 2 ja 3, on esmased ühenduse õigusnormid, mis sisalduvad aluslepingutes?
            
         
               2.
            
            
               Kas Euroopa vahistamismäärust täitva riigi pädeva õigusasutuse tegevus, mis seisneb vangistamises ning sundüleandmises ilma selle isiku nõusolekuta, kelle suhtes Euroopa vahistamismäärus on antud (isiku nõusolekuta, kelle vahistamist ja üleandmist taotletakse), kujutab endast vahistamismäärust täitva riigi sekkumist selle vangistada ja üle anda tahetava isiku isikuvabadusse, mida sätestab liidu õigus EL lepingu artiklis 6 koosmõjus Euroopa inimõiguste ja põhivabaduste kaitse konventsiooni artikli 5 lõikega 1 ning Euroopa Liidu põhiõiguste harta artiklis 6 koosmõjus artiklitega 48 ja 52, võttes arvesse ka Euroopa inimõiguste ja põhivabaduste kaitse konventsiooni artikli 5 lõikeid 3 ja 4 ning artikli 6 lõikeid 2 ja 3?
            
         
               3.
            
            
               Kas Euroopa vahistamismäärust täitva riigi sekkumine õigustesse ja tagatistesse, mis on sätestatud Euroopa inimõiguste ja põhivabaduste kaitse konventsiooni artikli 5 lõikes 1 ning Euroopa Liidu põhiõiguste harta artiklis 6 koosmõjus artiklitega 48 ja 52, võttes arvesse ka Euroopa inimõiguste ja põhivabaduste kaitse konventsiooni artikli 5 lõikeid 3 ja 4 ning artikli 6 lõikeid 2 ja 3, peab täitma tingimust, et see oleks demokraatlikus ühiskonnas vajalik ning konkreetselt taotletava eesmärgiga proportsionaalne?
            
         
               4.
            
            
               Kas Euroopa vahistamismäärust täitva riigi pädev õigusasutus võib üleandmistaotluse rahuldamata jätta, rikkumata aluslepingutes ja teistes ühenduse õigusnormides sätestatud kohustusi, põhjusel, et ei ole kumulatiivselt täidetud tingimused, mis on vajalikud vastavalt Euroopa inimõiguste ja põhivabaduste kaitse konventsiooni artikli 5 lõikele 1 ning Euroopa Liidu põhiõiguste harta artiklile 6 koosmõjus artiklitega 48 ja 52, võttes arvesse ka Euroopa inimõiguste ja põhivabaduste kaitse konventsiooni artikli 5 lõikeid 3 ja 4 ning artikli 6 lõikeid 2 ja 3?
            
         
               5.
            
            
               Kas Euroopa vahistamismäärust täitva riigi pädev õigusasutus võib üleandmistaotluse rahuldamata jätta, rikkumata aluslepingutes ja teistes ühenduse õigusnormides sätestatud kohustusi, põhjusel, et Euroopa vahistamismääruse andnud riik ei ole Euroopa Liidu Nõukogu raamotsust 2002/584/JSK (1) üle võtnud või on selle üle võtnud ebatäielikult või ebaõigesti (vastastikkuse tingimuse täitmata jätmise mõttes)?
            
         
               6.
            
            
               Kas Euroopa inimõiguste ja põhivabaduste kaitse konventsiooni artikli 5 lõike 1 ning Euroopa Liidu põhiõiguste harta artikli 6 sätetega, koosmõjus artiklitega 48 ja 52, võttes arvesse ka Euroopa inimõiguste ja põhivabaduste kaitse konventsiooni artikli 5 lõikeid 3 ja 4 ning artikli 6 lõikeid 2 ja 3, millele viitab EL lepingu artikkel 6, on vastuolus Euroopa Liidu liikmesriigi — Rumeenia — õigus, eriti seaduse nr 302/2004 III jaotis, ning kas nende õigusnormidega on Euroopa Liidu Nõukogu raamotsus 2002/584/JSK õigesti üle võetud?
            
         
      (1)  Nõukogu 13. juuni 2002. aasta raamotsus 2002/584/JSK Euroopa vahistamismääruse ja liikmesriikidevahelise üleandmiskorra kohta (EÜT L 190, lk 1; ELT eriväljaanne 19/06, lk 34).